Departamento ti Boyacá

Ti Boyacá () ket maysa kadagiti 32 a departamento ti Colombia, ken maysa a tidda kadagiti kasisigud a siam nga estado ti "Estados Unidos ti Colombia".

Ti Boyacá ket naisentro a mabirukan idiay Colombia, a gangani amin iti kaunegan dagiti kabanbantayan ti Dumaya Kordiliera aginggana ti pagbeddenganna ti Venezuela, urayno ti akinlaud a gibus ti departamento ket gumay-at idiay Karayan Magdalena idiay ili ti Puerto Boyacá. Ti Boyacá ket pagbeddenganna iti amianan ti Departamento ti Santander, ti amianan a daya iti Bolivariana a Republika ti Venezuela ken ti Departamento ti Norte de Santander, ti daya kadagiti departamento ti Arauca ken Casanare. Iti abagatan, ti Boyacá ket pagbeddenganna ti Departamento ti Cundinamarca ken ti laud ti Departamento ti Antioquia a sumaksakop daytoy ti dagup a kalawa ti 23,102 km² (8,880 kd mi). Ti kapitolio ti Boyacá ket ti siudad ti Tunja.

Ti Boyacá ket ammo a kas "Ti Daga ti Waya" gapu ta daytoy a rehion ket lugar idi dagiti serye ti gubgubat a nakaiturongan ti pannakawayawaya ti Colombia manipud iti Espania. Ti immuna ket napasamak idi Hulio 25, 1819 idiay Pantano de Vargas ken ti kanungpalan ken nangipatingga iti gubat nga ammo a kas ti Gubat ti Boyacá idi Agosto 7, 1819 idiay Puente de Boyacá.

Ti Boyacá ket pangibalayan dagiti tallo nga unibersidad: ti Universidad Pedagógica y Tecnológica de Colombia (UPTC), ti Universidad de Boyacá (UNIBOYACA), ken ti Unibersidad ti Santo Tomás.

Dagiti paammo

Dagiti nagibasaran 
 memo.com.co/Boyaca
 infoboy.gov.co/Boyaca

Dagiti akinruar a silpo 

 Opisial a sapot ti pagsaadan ti Gobierno ti Boyaca

Dagiti departamento ti Colombia
 
Dagiti estado ken teritorio a nabangon idi 1858